
ประกาศองค์การบริหารส่วนตำบลกายูบอเกาะ
เรื่อง  รับสมัครสอบแข่งขันเพื่อบรรจุและแต่งตั้งบุคคลเป็นพนักงานจ้างทั่วไป
         ปฏิบัติหน้าที่คนงานทั่วไป  ประจำปีงบประมาณ พ.ศ. 2552




…………………………………………………….
                     ด้วยองค์การบริหารส่วนตำบลกายูบอเกาะ  ได้ขออนุมัติกำหนดตำแหน่งพนักงานจ้าง ตาม    แผนอัตรากำลัง 4 ปี ( 2552-2555 ) ปรับปรุงครั้งที่ 1 ประจำปี 2552 จากคณะกรรมการพนักงานส่วนตำบลจังหวัดยะลา ครั้งที่ 5/2552 เมื่อวันที่ 20 พฤษภาคม 2552  เพื่อให้มีความเหมาะสมแก่การปฏิบัติงานขององค์การบริหารส่วนตำบลกายูบอเกาะได้อย่างมีประสิทธิภาพ  นั้น
                     อาศัยอำนาจตามประกาศคณะกรรมการพนักงานส่วนตำบลจังหวัดยะลา  เรื่อง  หลักเกณฑ์
วิธีการ และเงื่อนไข เรื่อง มาตรฐานทั่วไปเกี่ยวกับพนักงานจ้าง จึงประกาศรับสมัครสอบแข่งขันเพื่อบรรจุและแต่งตั้งบุคคลเป็นพนักงานจ้างทั่วไป ปฏิบัติหน้าที่คนงานทั่วไป ขององค์การบริหารส่วนตำบลกายูบอเกาะ  โดยมีรายละเอียด ดังนี้
1.  ตำแหน่งที่รับสมัครสอบแข่งขัน  
มีตำแหน่งพนักงานจ้างทั่วไป   จำนวน   1    ตำแหน่ง   ดังนี้
1.1    ตำแหน่ง คนงานทั่วไป

จำนวน 

2      อัตรา
2 . คุณสมบัติของผู้มีสิทธิสมัครสอบ
             ผู้สมัครสอบแข่งขันเข้ารับตำแหน่งพนักงานจ้างจ้างตามภารกิจขององค์การบริหารส่วนตำบลกายูบอเกาะ    ต้องมีคุณสมบัติทั่วไป     และมีคุณสมบัติเฉพาะสำหรับตำแหน่ง   ดังนี้
                           2.1 คุณสมบัติทั่วไป   ผู้สมัครสอบต้องมีคุณสมบัติทั่วไปและไม่มีลักษณะต้องห้าม    ดังต่อไปนี้
       (1)   มีสัญชาติไทย
 

       (2)   มีอายุไม่ต่ำกว่าสิบแปดปีบริบูรณ์    และไม่เกิน  60  ปี
  

       (3)  เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นประมุข   ตามรัฐธรรมนูญแห่งราชอาณาจักรไทย  ด้วยความบริสุทธิ์ใจ
      (4) ไม่เป็นผู้ดำรงตำแหน่งข้าราชการการเมือง

    (5) ไม่เป็นผู้มีกายทุพพลภาพ   จนไม่สามารถปฏิบัติหน้าที่ได้    ไร้ความสามารถ    หรือฟั่นเฟือนไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.)   กำหนดดังนี้
            (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
          
            (ข) วัณโรคในระยะอันตราย
     (ค) โรคเท้าช้างในระยะที่ปรากฏอาการเป็นที่รังเกียจแก่สังคม
             (ง) โรคติดยาเสพติดให้โทษ
      (จ) โรคพิษสุราเรื้อรัง
 (6) ไม่เป็นผู้อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อนตาม
มาตรฐานทั่วไป   หรือหลักเกณฑ์และวิธิการเกี่ยวกับการบริหารงานบุคคลของพนักงานส่วนตำบล  ตามกฎหมายว่าด้วยระเบียบบริหารงานบุคคลส่วนท้องถิ่น   หรือตามกฎหมายอื่น


 (7) ไม่เป็นผู้บกพร่องในศีลธรรมอันดี    จนเป็นที่รังเกียจของสังคม 
 (8)  ไม่เป็นกรรมการพรรคการเมือง  หรือเจ้าหน้าที่ในพรรคการเมือง
(9)  ไม่เป็นบุคคลล้มละลาย
                         
(10) ไม่เป็นผู้เคยต้องรับโทษจำคุก  โดยคำพิพากษาถึงที่สุดให้จำคุก  เพราะกระทำ
ความผิดอาญา   เว้นแต่เป็นโทษสำหรับความผิดที่ได้กระทำโดยประมาท   หรือความผิดลหุโทษ

            
(11)  ไม่เป็นผู้เคยถูกลงโทษให้ออก  ปลดออก  หรือไล่ออก  จากรัฐวิสาหกิจหรือ  หน่วยงานอื่นของรัฐ


(12) ไม่เป็นผู้เคยถูกลงโทษให้ออกหรือปลดออก    เพราะกระผิดวินัยตามมาตราฐานทั่วไป   หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล  ตามกฎหมายว่าด้วยระเบียบบริหารงานบุคคลส่วนท้องถิ่น   หรือตามกฎหมายอื่น


(13) ไม่เป็นผู้เคยถูกลงโทษไล่ออก   เพราะกระทำผิดวินัยตามมาตราฐานทั่วไป   หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล  ตามกฎหมายว่าด้วยระเบียบบริหารงานบุคคลส่วนท้องถิ่นหรือตามกฎหมายอื่น
 (14) ไม่เป็นผู้เคยกระทำการทุจริตในการสอบเข้ารับราชการ
2.2    คุณสมบัติเฉพาะตำแหน่ง           ผู้สมัครสอบตำแหน่งใดจะต้องเป็นผู้มีคุณสมบัติ
เฉพาะสำหรับตำแหน่งนั้น  ตามที่คณะกรรมการสรรหาและเลือกสรรบุคคลเป็นพนักงานจ้างทั่วไปปฏิบัติหน้าที่ คนงานทั่วไป จำนวน 2 อัตรา  กำหนด   ดังต่อไปนี้

2.2.1 ตำแหน่งพนักงานจ้างทั่วไป
(1) ตำแหน่ง คนงานทั่วไป (ปฏิบัติหน้าที่ผู้ช่วยเจ้าหน้าที่ธุรการ) 
                                 ส่วนโยธา สังกัดองค์การบริหารส่วนตำบลกายูบอเกาะ 


คุณสมบัติเฉพาะสำหรับตำแหน่ง
                 ระดับมัธยมศึกษาปีที่  3  ขึ้นไป หรือเทียบได้ไม่ต่ำกว่านี้ ทุกสาขา ที่ ก.อบต.  ก.พ. หรือ ก.ค. รับรอง  หากได้ศึกษาวิชาคอมพิวเตอร์มา ไม่น้อยกว่า 6 หน่วยกิต หรือผ่านการฝึกอบรมทางด้านการใช้คอมพิวเตอร์จากสถาบันการศึกษาของรัฐ หรือเอกชนที่ได้รับการรับรองจากทางราชการ หรือหน่วยงานของรัฐ ที่มีระยะเวลาการฝึกอบรมไม่น้อยกว่า 12 ชั่วโมง หรือมีประสบการณ์ในการทำงานจะพิจารณาเป็นพิเศษ
                            ความรู้ความสามารถที่ต้องการ

1. มีความรู้ความเข้าใจในกฎหมายว่าด้วยระเบียบบริหารงานสภาตำบล และองค์การบริหารส่วนตำบล และกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่

2. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่
3.  มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
4.  มีความสามารถในการปฏิบัติหน้าที่ด้วยความละเอียดแม่นยำ
(2)  ตำแหน่ง คนงานทั่วไป (ปฏิบัติหน้าที่ผู้ช่วยเจ้าหน้าที่จัดเก็บรายได้)                                              
                         

ส่วนการคลัง สังกัดองค์การบริหารส่วนตำบลกายูบอเกาะ
คุณสมบัติเฉพาะสำหรับตำแหน่ง 
ระดับมัธยมศึกษาปีที่ 3 ขึ้นไป หรือเทียบได้ไม่ต่ำกว่านี้   หากได้ศึกษาวิชาทางบัญชี พณิชยการ เลขานุการ   การตลาด การขาย   บริหารธุรกิจ  การจัดการทั่วไป (เฉพาะทางบริหารธุรกิจ และการจัดการทั่วไป ต้องศึกษาวิชาบัญชีมาไม่น้อยกว่า 6 หน่วยกิต) หรือมีประสบการณ์การทำงานจะพิจารณาเป็นพิเศษ
ความรู้ความสามารถที่ต้องการ
1. มีความรู้ในการจัดเก็บรายได้ขององค์การบริหารส่วนตำบลอย่างเหมาะสมแก่การ
ปฏิบัติงานในหน้าที่
2. มีความรู้ความเข้าใจในกฎหมายสภาตำบลและองค์การบริหารส่วนตำบล   กฎหมาย กฎระเบียบ  และข้อบังคับอื่นที่ใช้ในการปฏิบัติงานในหน้าที่

2.2.2  เงินเดือนที่จะได้รับ

1.  ผู้ที่สอบแข่งขันได้  และได้รับการบรรจุแต่งตั้งให้ดำรงตำแหน่ง คนงานทั่วไป   


     จะได้รับค่าตอบแทนในอัตราเริ่มต้นเดือนละ    5,080   บาท
3.  วัน   เวลา   และสถานที่รับสมัครสอบแข่งขัน   


3.1  กำหนดการประกาศรับสมัครสอบแข่งขัน ระหว่าง วันที่  2 - 8 มิถุนายน พ.ศ.  2552    และปิดประกาศที่เปิดเผยเป็นการทั่วไปไว้  ณ  ที่ทำการองค์การบริหารส่วนตำบลกายูบอเกาะ  หมู่ที่ 2   ตำบลกายูบอเกาะ     อำเภอรามัน     จังหวัดยะลา
3.2  กำหนดการรับสมัครสอบแข่งขัน รับสมัครระหว่าง วันที่  9 - 17 มิถุนายน พ.ศ.  2552    ในวันและเวลาราชการ  ณ  ที่ทำการองค์การบริหารส่วนตำบลกายูบอเกาะ  หมู่ที่ 2   ตำบลกายูบอเกาะ     อำเภอรามัน     จังหวัดยะลา

3.2 การจำหน่ายใบสมัคร จำหน่ายใบสมัคร ระหว่าง วันที่ 2 - 17 มิถุนายน พ.ศ. 2552    ใน        วันและเวลาราชการ  ในราคาชุดละ  100  บาท    โดยสามารถซื้อใบสมัครสอบด้วยตนเอง   ณ  ที่ทำการองค์การบริหารส่วนตำบลกายูบอเกาะ   หมู่ที่ 2   ตำบลกายูบอเกาะ    อำเภอรามัน    จังหวัดยะลา

3.3  วิธีการยื่นใบสมัคร    ให้ยื่นใบสมัครด้วยตนเอง  โดยผู้สมัครต้องกรอกข้อความในใบสมัครและบัตรประจำตัวสอบด้วยลายมือของตนเอง   และรับรองสำเนาถูกต้องในเอกสารที่กำหนด  ตามข้อ 4  ทุกฉบับ   แล้วยื่นใบสมัครของสมัครของตนเองและชำระค่าธรรมเนียมสมัครสอบ จำนวน 100 บาท   ในวัน   เวลา   และสถานที่ที่กำหนดตามข้อ  3.1  

4.    เอกสารและหลักฐานที่ใช้ในการสอบ

ผู้สมัครสอบต้องกรอกใบสมัครสอบด้วยตนเองพร้อมด้วยหลักฐาน   ดังต่อไปนี้

4.1   รูปถ่ายหน้าตรง    ไม่สวมหมวก   และไม่ใส่แว่นตาดำ   ขนาด   1   นิ้ว   ถ่ายครั้งเดียวกันไม่เกิน 1 ปี ( นับจากวันเปิดรับสมัคร ) จำนวน  3 รูป และให้ผู้สมัครติดรูปถ่ายในใบสมัครจำนวน  1 รูป
ติดรูปถ่ายในบัตรประจำตัวสอบ   จำนวน  2  รูป

4.2   สำเนาทะเบียนบ้าน


จำนวน      1     ชุด
              4.3    สำเนาบัตรประจำตัวประชาชน
จำนวน       1     ชุด

4.4   ใบรับรองแพทย์ปริญญา  ซึ่งแสดงว่าไม่เป็นโรคที่ต้องห้ามตามกฎ ก.พ. ฉบับที่  3   

(พ.ศ.2535)หรือตามประกาศที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน 
นับแต่วันที่ตรวจร่างกาย    จำนวน    1   ฉบับ

4.5   สำเนาภาพถ่ายใบประกาศนียบัตรหรือทะเบียนแสดงผลการเรียนอย่างใดอย่างหนึ่งที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบ จำนวน 1  ฉบับ  โดยจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันที่ปิดรับสมัครคือวันที่  17 มิถุนายน พ.ศ. 2552    

4.6   สำเนาภาพถ่ายหลักฐานอื่นๆ  เช่น  ทะเบียนสมรส    ใบเปลี่ยนชื่อตัว    ชื่อ – สกุล   (ถ้ามี)

จำนวน    1   ฉบับ
4.7 สำเนาภาพถ่ายเอกสารทุกชนิดตามข้อ  4.2  ถึง  ข้อ  4.6  ให้ใช้กระดาษขนาด  A4  เท่านั้น

สำหรับการรับสมัครสอบครั้งนี้ ให้ผู้สมัครสอบตรวจสอบและรับรองว่าเป็นผู้มีคุณสมบัติทั่วไป
และมีคุณสมบัติเฉพาะสำหรับตำแหน่ง      ตรงตามประกาศรับสมัครสอบ      และหากภายหลังปรากว่าผู้สมัครสอบรายใดมีคุณสมบัติดังกล่าวไม่ครบถ้วน คณะกรรมการสรรหาและเลือกสรรบุคคลเป็นพนักงานจ้างทั่วไป ปฏิบัติหน้าที่ คนงานทั่วไป  สังกัดองค์การบริหารส่วนตำบลกายูบอเกาะ  จะถือว่าเป็นผู้ขาดคุณสมบัติในการรับสมัครสอบ  และไม่มีสิทธิได้รับการบรรจุและแต่งตั้งให้ดำรงตำแหน่ง
5. หลักสูตรและวิธีการแข่งขัน

5.1 หลักสูตรและวิธีการสอบแข่งขัน
 ภาคความเหมาะสมกับตำแหน่ง        (คะแนนเต็ม    100   คะแนน)
         ทดสอบความเหมาะสมโดยวิธีการประเมินความเหมาะสมกับตำแหน่งหน้าที่จากประวัติส่วนตัว   ประวัติการศึกษา    ประวัติการทำงาน   และพฤติกรรมที่ปรากฏทางอื่นของผู้เข้าสอบและจากการสัมภาษณ์เพื่อพิจารณาความเหมาะสมในด้านต่างๆ   เช่น   ความรู้ที่อาจใช้เป็นประโยชน์ในการปฏิบัติงานในหน้าที่   และความรู้ในเรื่องการรักษาความปลอดภัยแห่งชาติ  ความสามารถ  ประสบการณ์ ท่วงทีวาจา  อุปนิสัย   อารมณ์      ทัศนคติ    จริยธรรมและคุณธรรม  ปฏิภาณไหวพริบ   และบุคลิกภาพอย่างอื่น   เป็นต้น
5.2 การสอบแข่งขัน   โดยจะสอบภาคความเหมาะสมกับตำแหน่ง ( สัมภาษณ์ ) 
6. การประกาศรายชื่อผู้มีสิทธิเข้าสอบ  วันสอบ  เวลาสอบ  สถานที่สอบ    

จะประกาศให้ทราบในวันที่  18  มิถุนายน  2552
               6.1 กำหนดสอบแข่งขันในวันที่   19  มิถุนายน  2552
· สอบสัมภาษณ์    ตั้งแต่เวลา  10.00 น.  เป็นต้นไป
  
  6.2 ประกาศผลการสอบแข่งขัน  ในวันที่   22  มิถุนายน  2552  ณ บอร์ดประกาศหน้าที่ทำการองค์การบริหารส่วนตำบลกายูบอเกาะ    โดยจะลำดับอันดับผู้ได้คะแนนระดับสูงสุดลงมา 
7.    เกณฑ์การตัดสิน


การตัดสินว่าผู้ใดเป็นผู้สอบแข่งขันได้ ให้ถือเกณฑ์คะแนนจากระดับสูงสุดลงมา และการตัดสินของคณะกรรมการสรรหาและเลือกสรรบุคคลเป็นพนักงานจ้างทั่วไปปฏิบัติหน้าที่คนงานทั่วไป ขององค์การบริหารส่วนตำบลกายูบอเกาะ ให้ถือเป็นเด็ดขาด  ผู้สมัครสอบจะมาอุทธรณ์ต่อองค์การบริหารส่วนตำบลกายูบอเกาะ ไม่ได้

8.   การบรรจุแต่งตั้ง
                         เมื่อผู้สมัครสอบ สอบผ่านตามที่กำหนดแล้ว องค์การบริหารส่วนตำบลกายูบอเกาะ จะเรียกมารายงานตัวเพื่อบรรจุแต่งตั้งเข้ารับการปฏิบัติหน้าที่พนักงานจ้าง ตามวัน เวลา  ที่จะแจ้งให้กับผู้สมัครสอบแข่งขันได้ต่อไป

9.   การขึ้นบัญชี

ผู้สอบผ่านการแข่งขัน    จะประกาศเรียงตามลำดับคะแนนจากคะแนนสูงสุดไปหาต่ำ     โดยจะขึ้นบัญชีไว้ไม่เกิน   1   ปี
จึงประกาศมาเพื่อทราบโดยทั่วกัน
ประกาศ     ณ    วันที่   2   เดือนมิถุนายน พ.ศ. 2552
(นายอับดุลเลาะ   สนิ)

  นายกองค์การบริหารส่วนตำบลกายูบอเกาะ
รายละเอียดเกี่ยวกับการคัดเลือกพนักงานจ้างทั่วไป
แนบท้ายประกาศ องค์การบริหารส่วนตำบลกายูบอเกาะ  ลงวันที่  2  มิถุนายน  พ.ศ. 2552
************************************
ชื่อตำแหน่ง
คนงานทั่วไป (ปฏิบัติหน้าที่ผู้ช่วยเจ้าหน้าทีธุรการ) 
หน้าที่และความรับผิดชอบ

ปฏิบัติงานขั้นต้นเกี่ยวกับงานธุรการและงานสารบรรณธรรมดาที่ไม่ยาก ภายใต้การกำกับตรวจสอบโดยใกล้ชิด หรือตามคำสั่ง หรือแบบ หรือแนวทางปฏิบัติที่มีอยู่อย่างแน่ชัด หรือละเอียดถี่ถ้วน และปฏิบัติหน้าที่อื่นตามที่ได้รับมอบหมายลักษณะงานที่ปฏิบัติ รับ ส่ง ลงทะเบียน แยกประเภทและจัดส่งหนังสือ เอกสาร  ให้หน่วยงานที่เกี่ยวข้อง  เก็บและค้นหาหนังสือ กรอกแบบฟอร์มและร่างหนังสือโต้ตอบง่ายๆ ตรวจทานความถูกต้องของตัวเลขและตัวหนังสือ พิมพ์และคัดสำเนา หนังสือเอกสาร ตรวจเอกสารหลักฐานและคัดลอกลงรายการต่างๆ ช่วยจัดหา ดูแลรักษาและเบิกจ่ายพัสดุครุภัณฑ์ ช่วยรวบรวมข้อมูลและสถิติทั่วไป ช่วยทำบันทึก ย่อเรื่อง ช่วยจัดเตรียมและให้บริการในเรื่องสถานที่ วัสดุ อุปกรณ์ ช่วยติดต่ออำนวยความสะดวก และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง

ได้รับวุฒิการศึกษาระดับมัธยมปีที่  6 ขึ้นไป ประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ทุกสาขา ที่ ก.อบต.  ก.พ. หรือ ก.ค. รับรอง  ซึ่งศึกษาวิชาคอมพิวเตอร์มา ไม่น้อยกว่า 6 หน่วยกิต หรือผ่านการฝึกอบรมทางด้านการใช้คอมพิวเตอร์จากสถาบันการศึกษาของรัฐ หรือเอกชนที่ได้รับการรับรองจากทางราชการ หรือหน่วยงานของรัฐ ที่มีระยะเวลาการฝึกอบรมไม่น้อยกว่า 12 ชั่วโมง
ความรู้ความสามารถที่ต้องการ

1. มีความรู้ความเข้าใจในกฎหมายว่าด้วยระเบียบบริหารงานสภาตำบล และองค์การบริหารส่วนตำบล และกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่

2. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่
3. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
4. มีความสามารถในการปฏิบัติหน้าที่ด้วยความละเอียดแม่นยำ


**หมายเหตุ**     ตำแหน่ง คนงานทั่วไป เป็นสายงานพนักงานจ้างทั่วไป ทำสัญญาจ้าง คราวละ 1 ปี หรือตามโครงการที่มีกำหนดเวลาเริ่มต้น และสิ้นสุดไว้โดยอาจมีการต่อสัญญาได้ ทั้งนี้ตามความเหมาะสมและความจำเป็นขององค์การบริหารส่วนตำบลกายูบอเกาะ
รายละเอียดเกี่ยวกับการคัดเลือกพนักงานจ้างทั่วไป
แนบท้ายประกาศ องค์การบริหารส่วนตำบลกายูบอเกาะ  ลงวันที่  2  มิถุนายน  พ.ศ. 2552
************************************
ชื่อตำแหน่ง
คนงานทั่วไป (ปฏิบัติหน้าที่ผู้ช่วยเจ้าหน้าทีจัดเก็บรายได้) 
หน้าที่และความรับผิดชอบ


ปฏิบัติงานขั้นต้นเกี่ยวกับการจัดเก็บภาษีอากร ค่าธรรมเนียมต่าง ๆ และรายได้อื่นที่ไม่ยากภายใต้
การกำกับตรวจสอบอย่างใกล้ชิด  หรือตามคำสั่ง  หรือแบบหรือแนวทางปฏิบัติที่มีอยู่อย่างแน่ชัด  หรือละเอียดถี่ถ้วน  
และปฏิบัติหน้าที่อื่นตามที่ได้รับหมาย
ลักษณะงานที่ปฏิบัติ


ปฏิบัติงานเกี่ยวกับการประกาศ  สำรวจ  รับแบบแสดงรายการ คำร้อง คำขอ หรือเอกสาร  หลักฐาน
ต่าง ๆ ตลอดจนตรวจสอบความถูกต้องครบถ้วนในขั้นต้น  ช่วยรับและนำส่งเงิน ออกหลักฐาน ลงบัญชีทะเบียนต่าง ๆ 
และติดตามทวงถามเกี่ยวกับการจัดเก็บภาษีอากร  ค่าธรรมเนียม ใบอนุญาต  ค่าปรับ  รายได้จากทรัพย์สินและ
รายได้อื่น ๆ    เช่น  ภาษีโรงเรือนและที่ดิน  ภาษีบำรุงท้องที่  ภาษีป้าย  ค่าธรรมเนียมใบอนุญาตควบคุมกิจการค้า  
และค่าชดเชยต่าง ๆ เป็นต้น  การเก็บรักษาหรือค้นหาเอกสารหลักฐานและเรื่องอื่น ๆ ของผู้เสียภาษีอากรหรือค่าธรรมเนียม  หรือรายได้อื่น ๆ รวบรวมข้อมูลเพื่อจัดทำรายงาน  ลงรหัสใบแสดงรายการเสียภาษีและปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง


ได้รับวุฒิการศึกษาระดับมัธยมปีที่  6 ขึ้นไป ประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ทางบัญชี พาณิชยการ เลขานุการ      การตลาด การขาย   บริหารธุรกิจ  การจัดการทั่วไป (เฉพาะทางบริหารธุรกิจ และการจัดการทั่วไป ต้องศึกษาวิชาบัญชีมาไม่น้อยกว่า 6 หน่วยกิต) หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ
1. มีความรู้ในการจัดเก็บรายได้ขององค์การบริหารส่วนตำบลอย่างเหมาะสมแก่การ
ปฏิบัติงานในหน้าที่
2. มีความรู้ความเข้าใจในกฎหมายสภาตำบลและองค์การบริหารส่วนตำบล   กฎหมาย  กฎ  
ระเบียบ  และข้อบังคับอื่นที่ใช้ในการปฏิบัติงานในหน้าที่
**หมายเหตุ     ตำแหน่งคนงานทั่วไป เป็นสายงานพนักงานจ้างทั่วไป ทำสัญญาจ้างคราวละ 1 ปี หรือตามโครงการที่มีกำหนดเวลาเริ่มต้น และสิ้นสุดไว้โดยอาจมีการต่อสัญญาได้ ทั้งนี้ตามความเหมาะสมและความจำเป็นขององค์การบริหารส่วนตำบลกายูบอเกาะ

